PRIMĂRIA MUNICIPIULUI TIMIŞOARA                                                        APROBAT
DIRECŢIA PATRIMONIU                                                                                    PRIMAR
BIROU SPAŢII-TERENURI
Nr. DP2010-1136./11.03.2010                                                               dr. ing. Gheorghe Ciuhandu                 

REFERAT

* Imobilul din Timişoara, bv. Regele Carol I (fost bv. Tinereţii) nr.23 a fost revendicat prin notificarea nr. DO6X1005559/25.09.2001 de către domnul Gerdanovici Eugen.  Prin Dispoziţia nr.780/23.03.2006 privind notificarea referitoare la imobilul situat în Timisoara, bv. Timisoara nr.23, Primarul Municipiului Timişoara restituie în natură cota parte ideală de 10/60 din imobilul situat în Timişoara, bv. Tinereţii nr.23 înscris în CF nr.8579 Timişoara, nr.top.16984/3 către domnul Gerdanovici Eugen care la data 06.04.2006 şi-a intabulat cota de 10/60 parte, ca restituire în baza Legii nr.10/2001.
În imobilul de mai sus sunt spaţii cu altă destinaţie închiriate la  următorii chiriaşi:
	- S.C. BEGA INVEST S.A. – contract de închiriere nr.987/2000;
	- S.C. RESTURANT BISTRA  S.R.L. – contract de închiriere nr.639/1999;
	- SPOT SOCITATEA COOPERATIVĂ – contract de închiriere nr.801/1999;
	- COOPERATIVA IGIENA – contract de închiriere nr.1067/2000;
În baza art.24 alin.(1) din Legea nr.550/2002 procedurile de vânzare au fost suspendate de drept până la data încheierii procedurilor de restituire.
Chiriaşii au solicitat în termenul legal cumpărarea în baza Legii 550/2002 a spaţiilor închiriate prin cererile D72002-9591/18.11.2002,  D72002-10238/03.12.2002, D72002-9630/19.11.2002, D82002-909/14.11.2002.
În şedinţa din data de 02.03.2010 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.288/2005, analizându-se situaţia spaţiilor s-a hotărât întocmirea unui proiect de hotărâre prin care să se aprobe vânzarea cotei de 50/60 din spaţiile cu altă destinaţie situate în imobilul din Timişoara, bv. Regele Carol I (fost bv. Tinereţii) nr.23.
* Spaţiul cu altă destinaţie decât aceea de locuinţă (SAD1) situat în imobilul din Timişoara, str. Mureş „Complex Comercial” , înscris în C.F.nr.142290 Timişoara, nr. cadastral 26301/1/1/1/I, este în proprietatea Statului Român, în folosinţa Consiliului Popular al Mun. Timişoara.
Spaţiul cu altă destinaţie decât aceea de locuinţă (SAD1), în suprafaţă de 21,73 mp., este liber juridic ca urmare a Sentinţei Civile nr.15793/09.12.2008 a Judecătoriei Timişoara, definitivă în şnur cu Decizia nr.27/A/COM/15.07.2009 a Tribunalului Timiş şi Decizia Civilă nr.1485/23.11.2009 a Curţii de Apel Timişoara.
În şedinţa din data de 02.03.2010 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.288/2005, analizându-se situaţia spaţiului s-a hotărât întocmirea unui proiect de hotărâre prin care să se aprobe vânzarea prin licitaţie publică a spaţiului cu altă destinaţie situat în imobilul din Timişoara, str. Mureş „Complex Comercial” în suprafaţă de 21,73 mp.
În baza art.2, art.5, art.20 şi art.24 din Legea privind vânzarea spaţiilor comerciale proprietate privata a statului si a celor de prestari servicii, aflate în administrarea consiliilor judetene sau a consiliilor locale, precum si a celor aflate în patrimoniul regiilor autonome de interes local nr.550 din 14.10.2002, actualizată;
	Având în vedere cele prezentate, 

PROPUNEM:

1. Aprobarea de către Consiliul Local al Municipiului Timişoara a unui proiect de hotărâre privind completarea Listei spatiilor comerciale sau de prestari servicii, proprietate privata a statului care se afla în administrarea Consiliului Local al Municipiului Timisoara, precum si a celor aflate în patrimoniul regiilor autonome de interes local de sub autoritatea Consiliului Local al Municipiului Timisoara, care urmeaza sa fie vândute potrivit dispozitiilor Legii nr.550/14.10.2002, evidentiate în Anexa la Hotarârea Consiliului Local nr.327/04.12.2002 cu spaţiile comerciale situate în imobilul din Timişoara, bv. Regele Carol I (fost bv. Tinereţii) nr.23  în cotă-parte ideală de 50/60 şi în imobilul din Timişoara, str. Mureş „Complex Comercial”, trecute în ANEXA care face parte integrantă din prezentul referat.

                                   VICEPRIMAR                                                          DIRECTOR

                                  ing. Adrian Orza                                            ec. Nicuşor Constantin Miuţ

                                                                                                           BIROU SPAŢII-TERENURI
                                                                                       
                                       AVIZAT                                                              ing. Marius Voicu
                              SERVICIU JURIDIC
                                                                                                                 REFERENT DE SPEC.

                                                                                                                 sing. Gheorghe Drăgoi